PATVIRTINTA

Tauragės Pagalbos mokytojui ir

 mokiniui centro direktorės

2020 m. balandžio 24 d. įsakymu Nr. V-67

**RAJONINIO SVEIKATĄ STIPRINANČIO PROJEKTO „SPORTUOJU NAMUOSE“**

**NUOSTATAI**

**I. PROJEKTO TIKSLAS IR UŽDAVINIAI**

1.1. Projekto tikslas - karantino metu stiprinti mokinių sveikatą, skatinti sistemingai sportuoti namuose.

1.2 Uždaviniai:

1.2.1. Skatinti fizinį aktyvumą būnant namuose ir tokiu būdu sudaryti sąlygas vaikams tobulėti.

1.2.2. Į projektą įtraukti ir šeimos narius.

1.2.3. Skatinti fizinio ugdymo mokytojų ir mokinių bendradarbiavimą ir darbą nuotoliniu būdu.

**II. DALYVIAI**

2.1. Projekte gali dalyvauti visi norintys Tauragės rajono bendrojo ugdymo mokyklų 5-12 klasių moksleiviai, trijose projekto grupėse:

* sportuoju vienas;
* sportuoju su broliu / sese;
* sportuoju su mama / tėčiu.

**III. PROJEKTO ORGANIZAVIMAS IR VYKDYMAS**

3.1 Projektas vyksta: 2020 m. balandžio 27 d. – gegužės 15 d.

3.2. Projekto organizatoriai – Egidijus Katauskas ir Vida Šetkuvienė, Tauragės „Aušros“ progimnazijos fizinio ugdymo mokytojai. Organizatorių parneriai – Tauragės Sporto centras, Tauragės Pagalbos mokytojui ir mokiniui centras, Tauragės r. savivaldybės Visuomenės sveikatos biuras.

3.3. Projekto eiga:

3.3.1. Mokytojas bendradarbiaudamas su mokiniais, paprašo mokinių nufilmuoti kaip jie sportuoja namuose karantino metu. Vaikas turi sportuoti vienas arba su šeimos nariais, kurie gyvena kartu su juo.

3.3.2. Mokinys, gavęs tėvų leidimą dalyvauti projekte, nufilmuoja iki 5 min. trukmės vaizdo medžiagą, kurioje jis sportuoja. Vaizdo medžiagą siunčia savo fizinio ugdymo mokytojui.

3.3.3. Mokytojas atrenka ne daugiau kaip po 5 geriausias vaizdo medžiagas iš kiekvienos grupės ir siunčia organizatoriams per WeTransfer programėlę (nes elektroniniu paštu tokio dydžio filmuotus failus gali nepavykti išsiųsti). Failus siųsti Tauragės „Aušros“ progimnazijos fizinio ugdymo mokytojui Egidijui Katauskui – el.p. egidijuskatauskas@gmail.com, ir Tauragės PMMC metodininkei Vilmai Vaičekauskienei – el.p. vilmovai@gmail.com .

***Jeigu neteko naudotis WeTransfer programėle nuostatų priede Nr.1 pridedame detalų******paaiškinimą kaip tai daryti.***

3.3.4. **Kartu su vaizdo medžiaga mokytojai atsiunčia užpildytą projekto dalyvių paraišką.** Paraiškos forma pridedama nuostatų prieduose (Priedas Nr.2).

3.3.5. **Kiekvienas filmukas, kaip failas, turi turėti pavadinimą**, pagal kurį būtų galima atpažinti projekto dalyvį. **Failo pavadinime turėtų būti įrašyta** grupė kurioje vaikas dalyvauja, vaiko vardas, pirmoji pavardės raidė ir klasė (pvz. I gr., Lukas S. 6kl. )

3.4. Organizatoriai užtikrina, kad gauta vaizdo medžiaga su sportuojančiais mokiniais ir jų šeimos nariais nebus viešinami jokiuose soc. tinkluose ar kitose interneto erdvėse. Filmukai bus prieinami tik konkurso organizatoriams ir vertinimo komisijai.

3.5. Tauragės „Aušros“ progimnazijos internetiniame tinklapyje bus įkelti tik projekto nugalėtojų filmukai.

**IV. VERTINIMAS IR APDOVANOJIMAI**

4.1. Projekto organizatoriai atrenka po 3 kiekvienos mokyklos pateiktas vaizdo medžiagas iš kiekvienos kategorijos ir atrinktus filmukus pateikia sudarytai vertinimo komisijai.

4.2. Vertinimo komisija iki gegužės 27 d. susipažins su vertinimui pateiktais darbais ir juos įvertins pagal numatytus kriterijus.

***Vertinimo kriterijai:***

*1. Taisyklingas pratimų atlikimas.*

*2. Sportinių veiklų vietos keitimas.*

*3. Kūrybiškumas.*

*4. Netradicinių fizinio aktyvumo pratimų panaudojimas - privalumas.*

4.3. Projekto pirmų vietų laimėtojai bus apdovanojami vertingomis rėmėjų dovanomis, medaliais ir diplomais. Antros ir trečios vietos laimėtojai – medaliais ir diplomais. Visi projekto dalyviai bus apdovanoti padėkos raštais už dalyvavimą projekte.

4.4. Mokinius konsultavusiems mokytojams bus išduotos Tauragės PMMC pažymos.

4.5. Numatoma, kad projekto nugalėtojai bus paskelbti gegužės 29 – birželio 1d. Detalesnė informacija apie apdovanojimus bus skelbiama vėliau.

**V. BAIGIAMOSIOS NUOSTATOS**

5.1. Informaciją apie projekto organizavimą ir vykdymą teikia Tauragės „Aušros“ progimnazijos fizinio ugdymo mokytojas Egidijus Katauskas – el.p.egidijuskatauskas@gmail.com, tel. 8 610 05355, Tauragės PMMC metodininkė Vilma Vaičekauskienė – el.p vilmovai@gmail.com, tel. 8 685 82765.

5.2 Organizatoriai turi teisę keisti ir papildyti projekto nuostatus.

5.3. Projekto rėmėjai: Tauragės rajono savivaldybė, Tauragės Rotary klubas, Tauragės Sporto centras, Tauragės Pagalbos mokytojui ir mokiniui centras, Tauragės ,,Aušros“ progimnazija.

PRITARTA:

Tauragės „Aušros“ progimnazijos direktoriaus

2020 m. balandžio 23 d. įsakymu Nr. 1-31

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priedas Nr.1**

**Naudojimosi WeTransfer programėle instrukcija**

Naudojantis WeTransfer programėle be didelių sunkumų galima siųsti filmukus, dokumentus, dokumentų aplankus ir kt Siunčiamos medžiagos apimtis gali būti iki 2GB. Siunčiant dokumentus per šią programėlę yra išvengiama informacijos iškraipymo, neskaitymo, ar leidimų naudotis siunčiamais failais prašymų. Programėle tikrai nesunku naudotis.

**Naudojimo instrukcija:**

1. Į google paiešką ivesti <https://wetransfer.com/>, pateksite į šios programėlės puslapį. Naudojantis pirmą kartą gali reikėti paspausti užrašą ***I agree.***

2. Atsidariusio lango kairėje pusėje yra lentelė, kurią reikia užpildyti.

**Pildymo eiga:**

3. Eilutėje ***Email to*** įveskite el. pašto adresą, kam siųsite video medžiagą (šiuo atveju įveskite 2 el paštus vilmovai@gmail.com ir egidijuskatauskas@gmail.com

4. Eilutėje ***Your Email*** įveskite savo el. pašto adresą.

5. Eilutėje ***Message*** galite parašyti žinutę ...

6. Lentelės viršuje paspauskite ***+ ženklą***, prie kurio yra parašyta ***Add your files,*** tada iš savo kompiuterio parinkite failus, kuriuos norite siųsti. Vienu kartu galima siųsti kelis failus (siunčiamų failų pridėjimas toks pat kaip ir naudojantis elektroniniu paštu).

7. Pridėjus norimus siųsti failus paspauskite lentelės apačioje esantį užrašą **Transfer.**

8. Tuomet, į savo el. paštą gausite patvirtinimo kodą, kurį turite įvesti į langelį ***Enter verification code*** ir paspauskite mygtuką ***Verify.***

**Jūsų failas išsiųstas.**

**Priedas Nr.2**

**Dalyvių registracijos lentelė**

**Projekto dalyvių registracijos lentelė**

|  |
| --- |
| **Pirmoji dalyvių grupė: SPORTUOJU VIENAS** |
| Eil. Nr. | Dalyvio vardas, pavardė | Klasė  |  Mokykla | Mokantis mokytojas |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| **Antroji dalyvių grupė: SPORTUOJU SU BROLIU / SESE** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| **Trečioji dalyvių grupė: SPORTUOJU SU MAMA / TĖČIU** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |